Det er flere grunner til at dette kan skje og det finnes et par ting du kan gjøre for å unngå det. Åpningene på verktøyets ledningsende er luftinntaksåpninger. Sørg for at disse er åpne og ikke blokkerte. Åpningene på verktøyets fremre ende eller neseende er utløpsåpninger. Luften som beveger seg gjennom verktøyet må slippes ut gjennom disse åpningene. Du kan holde verktøyet i nærheten av disse åpningene, men vi fraråder at du holder hånden din rundt verktøyet på en slik måte at disse åpningene dekkes til. Hvis du holder verktøyet som en blyant kan du vurdere å bruke forsatsen til grep for detaljarbeid så du har optimal kontroll og luftstrøm. Du kan også vurdere forsatsen fleksibel aksel – da tas vekten av verktøyet helt ut av hånden din. Hvis du holder verktøyet mer som en golfkølle, bør du flytte hendene dine en smule bakover så de holder verktøykroppen og ikke dekker åpningene. Det er også viktig å tenke på hva du holder på med. For eksempel, når du utfører en oppgave som skjæring, der du kan kjøre verktøyet med en hastighet på 35 000 o/min, og har kontakt med et materiale som lett blir varmt – som metall, så blir det generert svært mye varme. Det er derfor utrolig viktig å ha god luftgjennomstrømning gjennom verktøyet. Hvis du merker at verktøyet er svært varm når du skal skru det av, kan du vurdere å la det kjøre uten kontakt med materialet i ett minutt. Dette vil la luften strømme gjennom verktøyet uten å generere ekstra varme fra bruken.